
Departamento di Cultura Aruba 


Hendrik Ramiro Hernandez, a nace dia 19 di mei 1953. E1 a drenta enlace 
matrimonial na aña 1975 cu Sra. Eva Ras. For di e matrimonio a nace su dos yiunan 
Milly dia 23 di februari 1980 y Uka dia 18 di maart 1985. Milly ta duna les na Scol di 
musica, mientras Uka tambe ta toca y ta maestra di scol. Nomber di Ramiro su tata ta 
Ishi Hemandez y di su mama ta Cecilia Hemandez - Maduro. Mayoria miembro di e 
famia Hernandez ta musico. Ramiro a nace na Hooiberg mes. E tempo aya, nan no ta 
nace na hospital. Ta na cas mes, na Hooiberg e parto a tuma luga. Ramiro a lanta y biba 
na Hooiberg y te awor ainda nan ta bibando den e bario di Hooiberg cu ta parti di e 
districto di Sta Cmz. 



Segun Ramiro e bida artistico a nifica conoce mas hende. 


Segun Ramiro Hati man 
pa un musieo ta 
alimento pa bo alma 


E tabata un cambio, cambio den sentido cu bo ta conoce mas hende 
na Aruba y afo tambe. Bo ta sali, bo ta topa hende, combersa aki 
aya y pasa algun rato hopi ameno. Esaki ta conta pa tur musico: bo 
mester tin maske un, dos, tres hende ta bati man pa bo. Esey ta 
alimento pa bo alma. 


E bida artistico 


E bida aki a cuminsa tempo Ramiro tabatin diesdos 
aña, ora nan tabata scucha e muchanan ta train 
steelband na Piedra Plat. Tabatin un gmpo di 
steelband, anto Ramiro ta bay cerca un amigo di dje 
cu yama Janchi Lacle. E1 a regala Ramiro un cuatro, 
Rafael Lacle kende ta mman di su amigo Elviro, 
tabata toca guitara y diferente otro instrument. E1 a 
logra stem e cuatro pa nan. Ey nan a cuminsa tambe. 
Ramiro cune anto sin bay niun scol di musica. Nan ta 
sinta y saca musica y cuminsa toca cuatro. E 
mmannan grandi Boei cu Naty ta toca den gaita y 
Ramiro a dicidi di bay cu nan. Tur e tocadonan tabata 
forma gaita di Ady Kock, anto ey Ramiro a keda. 

Nan di bo ta haya un wiri y el a cuminsa cu e wiri. 
Esey tabata e prome aña. E siguiente aña Danchi 
Thiel a lanta su steelband. un campana y bin toca cu 
nan. Asina Ramiro a drenta den e gmpo. Despues cu 
e gmpo Natia cu Buchi Wester a bay riba trompet cu 
Sonny Hoo riba sax, e ora Ramiro a bay toca baho. 
Algo a pasa cu e banda no a sigui, anto e ora Ramiro 
a join Bito y su Combo. Cu 14 aña Ramiro a drenta 


den e gmpo di steelband, mayoria di e integrantenan 
tabata mman di otro. Tabata Boei, Naty, Uyo, 

Ramiro y Edwin (dfm). E siguiente aña nan a bay pa 
Twinkle Stars. Nan a pidi Ramiro toca cu 
Twinkle Stars, un steel orchestra. E1 a bay drenta 
aden pa toca firstpan , pero ora a yega e momento 
esun cu ta toca chello a sali, anto e ora Ramiro a bay 
toca chello base. Esey Ramiro a keda toca semper. 

E1 a toca mayoria bari si, pero esey tabata esun cu el 
a toca den Twinkle Stars. Despues el a cuminsa toca 
cu Combo Monaco, esey ta di Aquiles (Kilo)Wester, 
tambe mman di Baas Wester. Un gmpo chikito, cu 
acordeon di Ety Willems anto cu Sonny Hoo riba sax. 
Ey ta unda Ramiro a haya un chens atrobe pa drenta, 
pasobra su mmannan ta toca y e ta bay waknan toca. 
Un dia Kilo a invita Ramiro pa e tuma un bongo, Nan 
tabata toca cu Sep Henriquez riba acordeon. Tur cos 
bon organisa. Ramiro a bay toca guitara di diesdos 
cuerde. E no a bay toca baho, E1 a toca guitara, 
pasobra Wein Donata tabata toca baho. Despues cu 
Wein a sali for di e banda, Ramiro a bay toca baho. 

Dedicacion 


Ramiro a dedica hopi tempo na toca baho. E tempo aya 
bo ta haya hende pa yuda bo. Ora bo yega toca den un 
banda, bo ta haya guia di e pianista cu ta un musico. E 
ta lesa musica y e ta resolve tur problema: esaki ta kico, 
asina bo tin di toca, aki bo tin bo breaknan, e ta splica 
bo tur cos. Ramiro no tabata tocando cu Sensacion so, 
pero e tabata yuda Vicente Kelly y Los Pimentosos, el a 
yuda Vibracion 74 y diferente banda chikito y esunnan 
tipico tambe. 


Desaroyo musical 


Un dia Ramiro tabata traha na 
panaderia di Nechi Harms anto 
Benny Vrolijk a bin pidi Ramiro si 
e por toca cu Sensacion del Caribe. 
E di bon, Sensacion ta un grupo cu 
e conoce, ta un grupo grandi. E ora 
Ramiro a bay riba baho, E1 a bira 
un banda hopi popular, ta toca cu 
hopi gruponan di afo. Mayoria di 
esunnan 


cu a bini Aruba e tempo ey, 
Sensacion del Caribe a toca cu nan. 
Entre otro Cucu Valoy, Gran 
Combo, Larry Harlow, Johnny 
Ventura, Oscar de Leon tabata cu 
Dimencion latina, Cortigo y su 
combo. Di Corsou ta Macario 
Prudencia y diferente otro grupo di 
Corsou, tambe Chicas del Can y 
Les Aiglons di Haiti. 


Participacion den diferente grupo musical 


Loke Ramiro ta corda sigur, ta bon pa menciona Tipico Los 
Amigos. Nan a yega di acompaña Sodo y Cuero y Ramiro a yega 
di yuda bandanan chikito e tempo aya cu Techi Winterdaal, 
Banchi Koolman, Tipico Yara. Ramiro a toca den mayoria 
mariachi di Aruba. P’esey Ramiro tin un trayectorio musical di 
basta aña. E1 a milita den Los Condes. E1 a cuminsa cu Mariachi 
Misteca, despues el a bay cu Mariachi Orguyo, ate den Brisa 
Banda Show, djey nan a lanta e Banda di Tio Juan, despues el a 
toca cu Ming Maduro, sigui pa Grupo di Mama Rosa. 



E1 a toca cu Sensacionales, tambe cu Las Originales, pa despues sigui e ora cu Tico y sus estrellas. 

E parti internacional 


Ramiro a toca cu gruponan cu a bay Boneiro, cu steelband el a bay 
Venezuela, Colombia dos biaha, na Cali y Medellin. Nan a bay Boneiro 
cu steelband, cu mariachi el a bay St. Maarten, Corsou, Boneiro y 
Mexico tres biaha. Na Mexico tabatin manera un encuentro mundial, 
pasobra a bin mariachi di Europa (di Belgica y di Hulanda), hasta a bin 
tres musico cu guitara di Hapon, otro mariachinan a bini di Venezuela, 
Colombia, Costa Rica, Panama y Cuba. Ramiro a bay Boneiro dos 
biaha cu Tico y sus estrellas. 



Mariachi Aruba na Mexico 


Sugerencia pa futuro generacion 


Musica ta algo cu e muchanan tin di tuma na serio. Awor ta mas facil, pasobra e muchanan por bay les di 
musica na varios luga. Tempo cu Ramiro a lanta no tabatin esey. Por ehempel, bo ta caba di traha banda di 3or 
y mey, haci tur luga limpi bin cas, bo ta sosega, come, dal bo baño, prepara pa bay toca 9or, anto cu ken? 
Podise den Club Bonaire mano a mano cu Cucu Valoy! Henter dia b’a traha trabou duro. Esaki Ramiro ta 
considera un gran disciplina. Ey bo ta relaha ora bo bay toca, kiermen ta hopi disciplina tabata tin pa bo por 
logra trece algo di calidad pa e publico. Mester tene bon cuenta cu esaki. 



Ramiro cu grupo di Steelband Nariachi Aruba 

